Gran Hotel Bali

Gran Hotel Bali je mrakodrap v španielskom meste Benidorm. S výškou po strechu 186 m je druhou najvyššou budovou mesta, hneď po budove In Tempo. Výstavba prebiehala v rokoch 1987 – 2002 a architektom budovy bol Antonio Escario. Od dosiahnutia konečnej výšky v roku 1998 bol najvyššou budovou Španielska (predchádzajúcim držiteľom rekordu bol Torre Picasso) až do roku 2007, kedy ho výškovo predbehol Torre Espacio. Po dokončení bol taktiež druhým najvyšším hotelom v Európe, hneď po moskovskej budove Hotel Ukraina. Na 52 poschodiach sa nachádza 438 bytov. Celková podlahová plocha budovy je 41 170 m². Referencie Iné projekty Commons ponúka multimediálne súbory na tému Gran Hotel Bali Externé odkazy Gran Hotel Bali v databáze CTBUH Gran Hotel Bali v databáze Structurae